Uznesenie Súdneho dvora (šiesta komora) z 12. júla 2018 – Pinzaru a Cirstinoiu
(vec C‑707/17)(1)
„Návrh na začatie prejudiciálneho konania – Článok 99 Rokovacieho poriadku Súdneho dvora – Kontrola peňažných prostriedkov v hotovosti, ktoré vstupujú do Európskej únie alebo z nej odchádzajú – Nariadenie (ES) č. 1889/2005 – Porušenia oznamovacej povinnosti – Sankcie stanovené vnútroštátnym právom – Konfiškačné opatrenie neoznámenej peňažnej čiastky v prospech štátu – Trest odňatia slobody – Pokuta, ktorá sa rovná dvojnásobku hodnoty predmetu trestného činu – Proporcionalita“
Voľný pohyb kapitálu a sloboda platieb – Kontroly peňažných prostriedkov v hotovosti, ktoré vstupujú do Európskej únie alebo z nej vystupujú – Nariadenie č. 1889/2005 – Ohlasovacia povinnosť – Porušenie – Sankcie – Vnútroštátna právna úprava, ktorá jednak upravuje konfiškačné opatrenie neoznámenej peňažnej čiastky v prospech štátu a jednak trest odňatia slobody až na šesť rokov alebo pokutu vo výške dvojnásobku hodnoty predmetu trestného činu – Neprípustnosť – Porušenie zásady proporcionality
(nariadenie Európskeho parlamentu a Rady č. 1889/2005, článok 3 a článok 9 ods. 1)
(pozri body 30 – 33, 35 a výrok)
Výrok
Článok 9 ods. 1 nariadenia Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva, sa má vykladať v tom zmysle, že bráni takej vnútroštátnej právnej norme, ako je právna norma dotknutá vo veci samej, ktorá ako sankciu za porušenie oznamovacej povinnosti podľa článku 3 tohto nariadenia stanovuje jednak konfiškačné opatrenie neoznámenej peňažnej čiastky v prospech štátu a jednak trest odňatia slobody až na šesť rokov alebo pokutu, ktorá sa rovná dvojnásobku hodnoty predmetu trestného činu.
1 Ú. v. EÚ C 94, 12.3.2018.